शेप आइलैंड
चारों तरफ़ शांति है, रात अभी-अभी सुबह में तबदील हुई है
और सब अभी भी अपने बिस्तरों में लेटे हैं।
सिवाय स्क्वैर के।
क्योंकि आज उसका नियमित रूप से निर्धारित
द्विमाही अर्धवार्षिक समंदर किनारा सफ़ाई दिवस था, जिसमें वह अच्छी तरह से…
और मेरा मतलब है काफ़ी अच्छी तरह से, समंदर के किनारे को साफ़ करता है।
और वह था भी बहुत गंदा।
पिछली रात एक बड़ा तूफ़ान आया था
और वह अपने साथ बहुत सारा सामान किनारे तक ले आया था।
रुको, यह क्या है?
शैतान यहाँ छुपकर बैठा है!
"मैंने आज लम्बी सैर की। और ताड़ के तीस नए पेड़ गिने।
मुझे स्क्वैर के पैनकेक्स बहुत पसंद हैं।
पक्का उसकी गुप्त सामग्री दालचीनी है।"
रुको, क्या? स्क्वैर?
स्क्वैर अपने अलावा किसी और स्क्वैर को नहीं जानता था।
यह किसने लिखा है? तुम मेरे पैनकेक्स में डाली जाने वाली दालचीनी के बारे में कैसे जानते हो?
वह तो एक राज़ है!
शांत हो जाओ, स्क्वैर। यह ट्रायंगल ने लिखा होगा।
वह हमेशा कहता रहता है वह एक महान चखनेवाला है।
मैं जाकर उसका नोट उसे वापस कर देता हूँ।
स्क्वैर! मुझे समंदर के पास तुम्हारा नोट मिला और सच कहूँ तो मुझे यह अच्छा नहीं लगा।
इसमें जो लिखी हैं, सब निजी बातें हैं।
मेरा नोट? क्या?
"छोटी पत्तियों से मुझे खुजली होती है, लेकिन फूल सुंदर होते हैं।
लगता है बारिश होने वाली है। ट्रायंगल नींद में बातें करता है।"
और किसी ने मुझे सोते हुए उतना नहीं देखा है जितना तुमने!
तुम्हारी कहानियों के बीच में मुझे हमेशा नींद आ जाती है।
और मैं नींद में बातें नहीं करता हूँ!
सबको पता है, ट्रायंगल, तुम नींद में बातें करते हो।
लेकिन यह मैंने नहीं लिखा है।
मैं तो तुम्हें यह नोट दिखाने आया था जो मुझे मिला है
और इसमें किसी ने मेरे पैनकेक्स की गुप्त सामग्री का राज़ खोल दिया है।
दालचीनी! बेशक।
रुको। तुम जानते हो इसका क्या मतलब है?
साफ़ बात है, स्क्वैर! आइलैंड पर कोई जासूस है!
वे हमारे सारे राज़ पता कर रहे हैं और उन्हें काँच की बोतलों में भर रहे हैं।
लेकिन कौन? क्यों?
रुको। सर्कल के बारे में क्या ख़याल है?
सर्कल! बेशक। वही होगी।
शायद वह हमें इन जासूसों से निपटने के लिए कुछ सलाह दे सके!
नहीं! जासूसों ने सिर्फ़ तुम्हारे और मेरे बारे में लिखा है, सर्कल के बारे में नहीं।
हमें उसे इसमें नहीं उलझाना चाहिए।
तुम्हें लगता है हम पर अभी भी नज़र रखी जा रही है?
देखो, हमें शांत रहना है और…
"बोतल में बंद राज़"
इसे पढ़ो!
"चाँद आज रात बहुत उजला था। मुझे और ज़्यादा पानी पीना चाहिए।
ट्रायंगल ने बिना पूछे स्क्वैर का यो-यो ले लिया…"
-तो वह ऐसे खोया था! -मैं उसे ठीक करने के बाद तुम्हें वापस देने ही वाला था।
रुको, तुमने उसे ख़राब कर दिया?
इधर ध्यान दो, स्क्वैर!
एक और संजीदा, गुप्त राज़ जो मैंने शायद किया हो या शायद नहीं?
अब तो साबित हो गया! जासूस हम पर नज़र रख रहे हैं!
मुश्किल समय में, समझदार स्क्वैर भी आसानी से बहक जाता था।
ग़लती तो सबसे हो जाती है।
ठीक है।
अंदर जाने तक अब कोई बात नहीं करना।
हो सकता है वे इस वक़्त भी हमें सुन रहे हों।
ठीक है। इससे जासूस हमें देख नहीं पाएँगे।
जितना सावधान रहो उतना कम…
-यह क्या है? -हम यहाँ महफ़ूज़ नहीं हैं।
मेरे घर की बातें सुनी जा रही हैं।
इतना तो पक्का है यह एक साधारण कीड़ा है।
अब आगे? क्या वे मेरी शुगर कुकी में डाले जाने वाले नींबू का भी पता लगा लेंगे…
मैंने ख़ुद ही इतना कुछ कह दिया।
हम इसका पता लगा सकते हैं। हमें बस सोचना है कैसे।
जासूस हमसे क्या चाहते हैं?
हमारे बारे में जानकारी?
ख़ास तौर पर हमारे सोने की और पैनकेक्स से जुड़ी आदतों की?
बिल्कुल सही! तो हम अपने राज़ थाली में सजाकर उन्हें दे देते हैं।
और जब उन्हें बिल्कुल उम्मीद नहीं होगी, बूम! वे ख़ुद आकर हमारे जाल में फँस जाएँगे!
-कैसा जाल? -बस, मुझ पर भरोसा रखो। जल्दी, यह पहन लो!
हाँ।
ठीक है, इतना गहरा काफ़ी है। अब जाओ, बाक़ी तैयारी करो, तब तक मैं इसे ढकता हूँ।
-हो गया सब। -एकदम सही!
अब हम ज़ोर-ज़ोर से वैसे ही बातें करेंगे जैसे हम आम तौर पर करते हैं,
और जब जासूस हमारे और राज़ चुराने के लिए आएँगे, बूम!
गड्ढे में ही रहो! बहरूपियों। अब शुरू होगा खेल।
मुझसे तो इंतज़ार नहीं हो रहा है…
कि कब मेरा अच्छा दोस्त ट्रायंगल जागे और मैं ये स्वादिष्ट पैनकेक्स खाऊँ।
अब, मेरी गुप्त सामग्री दालचीनी कहाँ है?
मैं हूँ यहाँ, अपने सारे राज़ के बारे में सपने देखता हुआ।
हँ?
तो यहाँ हो तुम!
-सर्कल! -सर्कल!
मैं तुम दोनों को सब जगह ढूँढ रही थी।
रुको। और तुमने बीच रास्ते में यह गड्ढा क्यों खोद रखा है? कोई इसमें गिर सकता है।
हाँ, यही तो योजना है! हम जासूसों को पकड़ रहे हैं।
हमें ये बोतलें मिलीं
जिनके अंदर हमारे सारे राज़ और कुछ गुप्त बातें हैं।
तुमने उनका क्या किया? तुमने वे पढ़ तो नहीं लिए?
बेशक, हमने पढ़ लिए! लेकिन तुम उन्हें मत पढ़ना, ठीक है?
उनमें हमारे बारे में कुछ बहुत निजी बातें है।
मैं जानती हूँ उनमें क्या लिखा है। वे मेरे ही हैं!
इन्हें पहले ही समझ जाना चाहिए था।
वे नोट्स निजी हैं।
तुम्हारा मतलब तुम जासूस हो?
जासूस? क्या बात कर रहे हो तुम?
ठीक है। मैं तुम्हें बताती हूँ, लेकिन तुम हँसना मत।
कभी-कभी जब मेरा कहीं मन नहीं लगता और मुझे समझना होता है मैं क्या महसूस कर रही हूँ,
तब मुझे अपने ख़याल लिखना और उन्हें समंदर में फेंक देना अच्छा लगता है।
उन्हें बहते हुए देखना मेरे लिए बहुत भावुक कर देने वाला अनुभव होता है।
तूफ़ान से कुछ बोतलें बहकर आइलैंड पर वापस आ गई होंगी।
यक़ीन नहीं होता तुम दोनों ने उन्हें पढ़ लिया! मुझे बहुत शर्मिंदगी महसूस हो रही है!
माफ़ करना। हम तो बस अपने राज़ खुलने के बारे में ही इतना सोचते रहे…
कि तुमने मेरे सारे राज़ पढ़ लिए? क्या यह सही है?
हमें कुछ सूझ नहीं रहा था। ऐसा दोबारा नहीं होगा। वादा!
पक्का वादा।
ठीक है, कोई बात नहीं। तुम दोनों को कुछ पता भी नहीं था।
यह एक छोटी सी ग़लतफ़हमी थी। चलो, अब इसे पीछे छोड़कर आगे बढ़ते हैं।
ओह, स्क्वैर, मेरे कैलेंडर के हिसाब से आज तो तुम्हारा नियमित रूप से निर्धारित
द्विमाही अर्धवार्षिक समंदर किनारा सफ़ाई दिवस था ना?
हाँ जी। और अब वह इतना साफ़ है कि रेत का एक कतरा भी इधर का उधर नहीं दिखेगा।
तब तो, फिर आज समंदर किनारे जाने के लिए एकदम सही दिन है।
देखो, हमारे पास खाने के लिए कुछ पैनकेक्स भी हैं।
हम भी बहुत बेवक़ूफ़ थे कि सोचने लगे हमारी जासूसी की जा रही है।
हाँ।
वैसे जबसे मुझे पता चला है वह सर्कल थी,
मेरे दिमाग़ में बार-बार यही आ रहा है कि और कौन सी बातें होंगी
जो हमारे बारे में उसने अपनी उन बोतलों में लिखी होंगी।
हे, दोस्तों!
हाँ।
आज तो उसके पास लिखने को बहुत कुछ होगा, है ना?
ओह, पता नहीं। यह तो बस समंदर ही बता सकता है।
मैं तुम दोनों से कल मिलूँगी, ठीक है? मैं रास्ते के लिए इनमें से एक ले रही हूँ।
आज तो वह कुछ ज़्यादा ही ख़ुश है।
हाँ। मुझसे पूछो तो, ज़रूरत से कुछ ज़्यादा ही।
स्क्वैर, हमें वह बोतल हासिल करनी होगी।
रुको, क्या? तुम्हारा दिमाग़ तो ख़राब नहीं हो गया है?
देखो, वहीं तो है! तुम नहीं जानना चाहते सर्कल ने उसमें क्या लिखा है?
उसने उसमें हमारे बारे में काफ़ी भला-बुरा लिखा होगा,
तभी तो उसका मूड इतनी जल्दी सही हो गया।
सोचकर देखो?
मुझे यक़ीन नहीं होता तुम यह सोच भी कैसे सकते हो।
हाँ, वह पहले काफ़ी परेशान थी, और हाँ,
वह सारी दोपहर अकेली ही बैठी रही।
और वैसे सच में, जब मैं पानी की बाल्टी भर रहा था, मैंने उसे मेरी तरफ़ ग़ुस्से से देखते हुए देखा था।
उसने पक्का हमारे बारे में कुछ लिखा होगा। हाँ, हम शायद…
ओह, नहीं। स्क्वैर, ऐसा मत करो!
लेकिन रुको, नहीं। नहीं, हम ऐसा नहीं कर सकते। नहीं, बेशक नहीं!
स्क्वैर, हम उसे हासिल करेंगे, पढ़ेंगे और उसे वापस फेंक देंगे, उसे पता भी नहीं चलेगा।
उस नोट में हमारे बारे में कुछ बहुत बुरा भी हो सकता है।
सोचो अगर वह कहीं दूर किसी किनारे पर जाकर रुके और कोई उसे पढ़ ले और सोचे,
"वाह, यह स्क्वैर नाम का बंदा तो एकदम बेकार स्वभाव का लगता है"?
-बेकार? -या उससे भी बुरा!
सोचो अगर उसने पैनकेक की तुम्हारी एक और गुप्त सामग्री उसमें बता दी हो तो?
पढ़ो! पढ़ो, स्क्वैर! पढ़ो!
अच्छा!
मुझे माफ़ करना, सर्कल।
"तुम दोनों ने मुझसे पक्का वादा किया था, तुम दोबारा मेरी डायरी नहीं पढ़ोगे।"
कुछ मिला?
तुम ऐसा कैसे कर सकते हो?
-हम सबसे ज़्यादा पक्का वादा… -सर्कल! ओह, नहीं!
…करते हैं हम जीते जी दोबारा कभी ऐसा नहीं करेंगे!
-हमारा विश्वास करो! -दिल से बोल रहे हैं। हम सच में…
बस!
अब मैं कभी तुम दोनों पर विश्वास नहीं कर पाऊँगी।
उसने सही कहा। हमने ऐसा क्यों किया? हम बहुत ख़राब दोस्त हैं।
हाँ। बहुत ख़राब।
मैं नहीं… मैं जा रहा हूँ।
हँ?
मुझे कोई बोतल नहीं मिली।
स्क्वैर, सर्कल और ट्रायंगल से मिलने की जल्दी में था।
क्योंकि ट्रायंगल ने कहा था उसे कुछ बहुत ज़रूरी बात करनी है।
बस, पहुँच ही गया। मुझे देर नहीं होनी चाहिए।
आख़िर ट्रायंगल ने कहा था, "अगली मशहूर चीज़ यही होगी।"
बस, वहाँ ज़्यादा वक़्त ना लग जाए।
मुझे अभी पौधों को पानी देना है और बर्तन माँजने हैं और…
ओह, नहीं, मुझे तो पसीना आ रहा है। बस, उन्हें यह दिखे नहीं।
हैलो, स्क्वैर। तुम सुस्त लग रहे हो।
जंगल के इस ख़ाली मैदान में मुझसे मिलने के लिए शुक्रिया।
हम आज यहाँ एक ऐसा खेल खेलने के लिए इकट्ठा हुए हैं जो मैंने अभी-अभी बनाया है।
नया खेल?
दिलचस्प।
हाँ, यह दिलचस्प है।
इस नए खेल में, हम में से दो लोग छुपेंगे और तीसरा उनको ढूँढेगा।
मैंने इसे नाम दिया है, दुपकम-दुपकाई।
वाह! यह तो तुमने बिल्कुल अलग सोचा।
शुक्रिया। हाँ, यह खेल बिल्कुल अलग है, और मैं भी तो अलग हूँ।
इसके लिए शुक्रिया।
चलो शुरू करते हैं, मैं अपनी आँखें बंद करके बीस तक गिनता हूँ, तब तक तुम दोनों छुप जाओ, एह?
तख़्लिया!
एक। दो। तीन। चार।
यहाँ छुप जाता हूँ।
पाँच।
-छह। -इस गड्ढे में कुछ कमी है।
-सात। आठ। -कहीं और ही देखता हूँ।
ओह, माफ़ करना, सर्कल।
-मैंने तुम्हें देखा नहीं। -नौ।
दस।
ग्यारह। बारह।
-कहाँ छुपूँ। -तेरह।
-चौदह। पंद्रह। -जल्दी। गड़बड़ हो जाएगी।
ओह, नहीं! वक़्त निकलता जा रहा है।
-सोलह। सत्रह। -क्या मैंने अवन चालू छोड़ दिया था?
अठारह।
उन्नीस।
बीस!
यह क्या है?
ढूँढ लिया!
अच्छा। स्क्वैर, मैं चाहूँगा अगली बार तुम सच में एक छुपने की जगह ढूँढो।
और सर्कल, तुम रोज़ से बस थोड़ा ऊपर मँडराने लगीं। उससे कोई फ़र्क़ नहीं पड़ा।
क्या यार। मुझे नहीं पता था तुम उतना ऊपर देख सकते हो।
सर्कल, अब ढूँढने की तुम्हारी बारी है। स्क्वैर और मैं छुपने जा रहे हैं।
चलो।
एक। दो। तीन। चार।
पाँच।
ठीक है, मुझे बस एक सटीक कोण ढूँढना है।
शायद मुझे थोड़ा नीचा रहना चाहिए जिससे वे मुझे छेद में से देख ना लें।
ओह, भाई, बस यह जगह छुपने के लिए अच्छी हो… लेकिन बहुत अच्छी भी ना हो।
उन्हें बस ऐसा लगे कि मैं ठीक खेल रहा हूँ।
यह अच्छा सा लग रहा है क्या?
"स्क्वैर की ख़ास जगह"
ढूँढ लिया!
ठीक है।
अब जबकि हम सब यह मानते हैं
कि मेरा नया और बिल्कुल अलग खेल बहुत बढ़िया है,
हम खेलना बंद कर सकते हैं।
ठीक है। हे, अच्छा किया, ट्रायंगल।
शुक्रिया। और बाय।
और सबको बताना मत भूलना, दुपकम-दुपकाई के बारे में,
खेल जो अपने नाम जैसा ही सदाबहार और अविस्मरणीय है।
बढ़िया।
ठीक है। मुझे और क्या करना है?
मैं किताबों की शेल्फ़ दोबारा सही कर सकता हूँ।
हाँ, मैंने आज सुबह ही उसे सही किया था, लेकिन दोबारा करने में भी कोई नुक़सान नहीं है।
और मुझे…
क्या मैं?
ऐसा लगता था कि स्क्वैर के लिए यह महज़ एक छुपने की जगह नहीं थी।
कैसे हो, नन्हे दोस्तों।
वाह।
कभी-कभी यह बहुत अच्छा एहसास होता है
कि आपको इस दुनिया में एक ऐसी छोटी सी जगह मिल जाए जो सिर्फ़ आपकी है।
ऐसा लगता है स्क्वैर तो इसमें खो ही गया है।
तो यही अच्छा रहेगा कि अभी के लिए हम उसे अकेला छोड़ दें। चलो, बाहर इंतज़ार करते हैं।
स्क्वैर को वक़्त का ख़याल ही नहीं रहा।
वैसे कभी-कभी तो चलता है।
स्क्वैर अक्सर इस जगह आने लगा।
इस जगह में कुछ ऐसा था जो उसे अच्छा महसूस कराता था।
-स्क्वैर, क्या अंदर तुम हो? -हँ?
तुम अभी भी छुपे हुए हो? माफ़ करना, यार। यह तो पुरानी अगली मशहूर होने वाली चीज़ थी।
अब तो हम अगली, अगली मशहूर होने वाली चीज़ पर आ गए हैं।
यह एक ऐसा खेल है जिसमें हम दौड़कर एक-दूसरे को छूते हैं।
मैंने इसे नाम दिया है "पकड्डी।"
वाह, एक और बिल्कुल अलग खेल। तुम दोनों अंदर आना चाहोगे?
क्यों नहीं।
हे, यहाँ तो काफ़ी अच्छा लग रहा है।
हाँ। यह हल्की सजावट अच्छी है।
क्या यह कढ़ाई तुमने ख़ुद की है?
यहाँ सब कुछ अच्छा जमाया है।
बस इन चींटियों के सिवा। इसमें मैं तुम्हारी मदद करता हूँ।
मैंने सोचा तुम्हें शायद थोड़ी धूप चाहिए होगी।
शुक्रिया।
मैं जानता हूँ तुम यहाँ क्यों आते हो।
यह दुपकम-दुपकाई या पकड्डी तो नहीं है, लेकिन यह अपने आप में अगली मशहूर होने वाली चीज़ है।
रुको, नहीं। यह तो अभी की एक सामान्य सी चीज़ है।
हे, इस छाल की बनावट बहुत बढ़िया है।
व्हूप्स।
हमें थोड़ी देर यहाँ रहने देने के लिए शुक्रिया।
मैं दोबारा ज़रूर आऊँगी।
हाँ! ऐसा लगता है यह, जैसे, हमारे मिलने का अड्डा भी हो सकता है, है ना?
बिल्कुल। तुम दोनों को यहाँ देखकर बहुत ख़ुशी हुई।
बाय, स्क्वैर। अगली बार तक के लिए।
अलविदा!
स्क्वैर की जगह अब कुछ अलग लगने लगी थी।
स्क्वैर कुछ वक़्त वहाँ नहीं गया।
वह काफ़ी वक़्त बाद भी वापस वहाँ नहीं गया।
क्यों ना हम ही चलकर देख लें वह क्या कर रहा है?
ठीक है। नाम से लगाना आसान है,
लेकिन आकार या रंग से लगाऊँगा तो ज़्यादा अच्छा दिखेगा।
और मैं अपने इन इतने बड़े ग्राफ़िक उपन्यासों का क्या करूँ?
यह चूरा आख़िर आता कहाँ से है?
मुझे खाने की ट्रे ख़रीद लेनी चाहिए… पता नहीं। शायद वह दिखावा लगे।
मुझे ज़्यादा गर्म चाय नहीं चाहिए… ना ज़्यादा पकी हुई चाय चाहिए…
ना मुझे कल देर तक सोना है।
हम हमेशा वापस अपनी ख़ास जगह जा सकते हैं।
वहाँ जाए बिना भी।
"ट्रायंगल", "स्क्वैर" एंड "सर्कल" पर आधारित
मैक बार्नेट और जॉन क्लासेन द्वारा
उप-शीर्षक अनुवादक: पुनीत